Nafarroako Parlamentuko Mahaiak, 2020ko urriaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, etxebizitza egokirako sarbiderik ez duten pertsonen berrogeialdiak bermatzeko bitarteko baliabideei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urriaren 26an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, honako galdera hau aurkezten du, Lurralde Antolamenduko, Etxebizitzako, Paisaiako eta Proiektu Estrategikoetako kontseilariak hurrengo Osoko Bilkuran ahoz erantzun dezan:

Pandemiaren lehen olatuan, Iruñeko Alde Zaharrean 80 familia (gehienak guraso bakarrekoak) azpietxebizitza egoeran zeudela egiaztatu zen.

Nola ari dira funtzionatzen berrogeialdiak bermatzeko bitarteko baliabideak etxebizitza egokirako eskubidea eskuratzen ez duten pertsonengan, eta zer baliabide gaituko ditu familia horiek bigarren olatu hori azpietxebizitzetan pilatuta pairatzen jarrai ez dezaten?

Iruñean, 2020ko urriaren 21ean

Foru parlamentaria: Mikel Buil García